NATO planira prvu misiju u Africi
Prema ocjeni američkog ministra odbrane Donalda Rumsfelda  NATO savez danas znači mnogo više. NATO djeluje na načine kao nikada ranije,
Prije skoro 60 godina, nakon Drugog svjetskog rata, formiran je NATO savez da bi odbranio Sjedinjene države i zapadnu Evropu od prijetnje sovjetskog komunizma. Od raspada Sovjetskog saveza i izumiranja komunizma u istočnoj Evropi, snage NATO saveza učestvovale su i učestvuju u mnogim misijama. Najznačajnije su svakako one na Balkanu, u Avganistanu i u Iraku. Zvaničnici NATO-a sada planiraju prvu misiju u Africi. Članice alijanse su se složile da pomognu u prebacivanju afričkih trupa za očuvanje mira u regionu Darfura u Sudanu. Postignuta je saglasnost da se obezbijedi podrška i obuka za osoblje koje će se uključiti u misiju snaga Afričke unije za očuvanje mira u tom regionu. Od izbijanja borbi 2003. godine na desetine hiljada ljudi izgubilo je živote u tom regionu, mnogi od njih usljed gladi i bolesti. Oko 2 miliona Sudanaca iz Darfura pobjeglo je iz svojih domova. Generalni sekretar NATO saveza Jaap De Hoop Scheffer je o ulozi NATO-a u prvoj afričkoj misiji rekao: Ti ljudi trebaju pomoć, stanovništvu Darfura potrebna je pomoć. Snage Afrički unije pružaju tu pomoć. Ali, i NATO savez i Evropska unija čine sve što je u našoj moći da odgovorimo zahtjevima Organizacije afričkog jedinstva. Snage NATO-a će nastaviti da obezbjeđjuju sigurnost u Avganistanu. Za predstojeće parlamentarne i pokrajinske izbore u to zemlji predstavnici zemalja-članica NATO saveza složili su se da povećaju broj vojnika međunarodnih snaga za očuvanje sigurnosti. U Iraku NATO planira da jugo-istočno od Bagdada otvori novi centar za obuku oficira. Taj centar biće okosnioca razvoja vojne doktrine iračkih snaga i demokratskih civilno-vojnih odnosa. Kada bude u potpunosti opremljen, u centru će se godišnje obučavati hiljadu iračkih oficira. Prema ocjeni američkog ministra odbrane Donalda Rumsfelda NATO savez danas znači mnogo više. NATO djeluje na načine kao nikada ranije, proširujući članstvo i preuzimajući odgovornost na globalnom, svjetskom, nivou.